|  |  |  |
| --- | --- | --- |
| **Stema%20(100px)** |  | **Prova14** |
| **REPUBLIKA E KOSOVËS**  **REPUBLIKA KOSOVA**  **REPUBLIC OF KOSOVO** | **KOMUNA E GJILANIT**  **OPŠTINA GNJILANE**  **MUNICIPALITY OF GJILAN**  **GILAN BELEDIYESI** |
| **KUVENDI I KOMUNËS-GJILAN/SKUPSTINA OPSTINE-GNJILANE** | | |

**RREGULLORE (KGJ) NR. 05/2018**

**PËR**

**MENAXHIMIN E BIBLIOTEKËS SË QYTETIT**

**Gjilan,2018**

Në mbështetje të dispozitave të nenit 12, paragrafi, 12.2, pika **c)** të Ligjit nr. 03/L – 040, për Vetëqeverisje Lokale (“Gazeta zyrtare e Republikës së Kosovës”, nr. 28/15, qershor 2008) të nenit 38 parafi 1.3 të Statutit të Komunës së Gjilanit 01. nr. 016-126211 dt. 06.11.2014, Kuvendi i Komunës së Gjilanit, në mbledhjen e mbajtur më \_\_\_\_\_\_\_\_\_\_\_\_, miratoi këtë

**DRAFT -RREGULLORE (KGJ) NR. 05/2018**

**PËR**

**MENAXHIMIN E BIBLIOTEKËS SË QYTETIT**

**Neni 1**

**Qëllimi**

Rregullorja për Menaxhimin e Bibliotekës së Qytetit ka për qëllim përcaktimin dhe definimin e pronësisë, menaxhmentit, organizimit të brendshëm, shfrytëzimin, mirëmbajtjen dhe aktiviteteve që zhvillohen në Bibliotekë (këtu e tutje Bibliotekë/a).

**Neni 2**

**Përkufizimet**

1. Shkurtesat që përdoren në këtë rregullore kanë kuptimin e vetë të cilat shpjegohen në vijim:

**Biblioteka –** institucion kulturor, arsimor dhe informues që mbledh, ruan, përpunon dhe vënë në dispozicion të përdoruesve koleksionet e veta, ofron qasje të lira në informacione në cilat do forma që ka nën depozitim;

**Menaxhim- udhëheqja dhe mbikëqyrja me bibliotekë.**

**Objekt - nënkupton objektin e bibliotekës me inventar dhe aseset tjera përcjellëse.**

**Neni 3**

**Emri dhe Simbolet**

Objekti i rregulluar me këtë rregullore quhet: Biblioteka e Qytetit “Fan S. Noli” Gjilan.

**Neni 4**

**Fushëveprimi i rregullores**

Kjo rregullore është e vlefshme vetëm për objektin e Bibliotekës në Gjilan, për strukturat administrative të saj dhe për aktivitetet që zhvillohen në të.

**Neni 5**

**Objekti i Bibliotekës**

1. Objekti i Bibliotekës është pronë e Komunës së Gjilanit dhe Komuna e Gjilanit është organi i vetëm kompetent që vendos për të.
2. Objekti i Bibliotekës është ndërtesë dy katërshe e cila ndodhet në adresën rr: “Abdullah Tahiri”, pn.
3. Objekti ka gjithsejtë 4 hapësira të ndara të cilat shërbejnë si zyre pune, një sallë konferencash dhe katër hapësira (salla leximi).

**Neni 6**

**Struktura Organizative**

1. Biblioteka është pronë e Komunës së Gjilanit.
2. Objekti i Bibliotekës-së menaxhohet nga NJKRS respektivisht nga Menaxheri i Bibliotekës.
3. Vendimmarrja për aktivitetet që zhvillohen në Bibliotekë rregullohet me rregullore të brendshme dhe me marrëveshje me NJKRS-DKRS.

**Neni 7**

**Anëtarësia**

1. Anëtarë të Bibliotekës-së janë të gjithë qytetarët/komunitetet e Gjilanit (fëmijë, studentë, pensionistë etj.
2. Çdo shfrytëzues, juridik apo fizik konsiderohet anëtar vetëm kur ka marrë Librezë të Anëtarësisë të cilën e lëshon Biblioteka.

**Neni 8**

**Shfrytëzimi i Objektit të Bibliotekës**

1. Të drejtën e shfrytëzimit të Bibliotekës e kanë shfrytëzuesit/anëtarët e saj dhe të gjithë individët tjerë të moshës mbi 7 vjet; pa dallim gjinie, moshe, etnie, feje, race, orientimi seksual.
2. Bibliotekën kanë të drejtë ta shfrytëzojnë shoqatat e shkrimtarëve, artistëve dhe grupe tjera kulturore që kanë karakter arsimor e edukativ dhe që nuk bien ndesh me ligjet në fuqi të Republikës së Kosovës.
3. Bibliotekën nuk kanë të drejtë ta shfrytëzojnë partitë politike, si dhe organizatat që nxisin urrejtje dhe polarizim fetar.

**Neni 9**

**Aktivitetet që zhvillohen në Bibliotekë**

1. Në Bibliotekë mund të zhvillohen aktivitete të cilat kanë karakter leximi, edukativ, promovues, argëtues, kulturor.
2. Në Bibliotekë nuk mund të zhvillohen aktivitete që bien ndesh me ligjin dhe rregulloret që mbrojnë të rinjtë nga fenomenet negative.

**Neni 10**

**Rregullimi dhe ndryshimi i hapësirave të Bibliotekës**

1. Investimet dhe ndryshime në Bibliotekë bëhen vetëm me miratimin dhe vendimin e Kryetarit të Komunës duke u bazuar në rekomandimin e udhëheqësit të Sektorit Bibliotekës .
2. Ndryshimet e vogla të hapësirave në SHRGJ të cilat nuk dëmtojnë objektin, imazhin apo pasuritë e saj bëhen me pëlqimin e zyrtarit më të lartë të Bibliotekës.

**Neni 11**

**Mirëmbajtja e Bibliotekës**

1. Për mirëmbajtjen fizike, investimet dhe për pastërtinë e objektit kujdeset ndërmarrja kontraktuese e Komunës së Gjilanit nëpërmjet udhëheqësit të Bibliotekës.
2. Përgjegjës për mirëmbajtje të rendit dhe rregullit sipas Rendit Shtëpiak janë edhe shfrytëzuesit/ lexuesit e hapësirave të bibliotekës, si dhe të gjithë ata që shfrytëzojnë këtë objekt për aktivitetet e tyre.
3. Menaxheri i Bibliotekës ngarkon me përgjegjësi të gjithë shfrytëzuesit/lexuesit dhe grupet tjera me anë të një marrëveshje të mirëkuptimit.

**Neni 12**

**Financat**

1. Biblioteka inkason të hyra nga anëtarësimi i rregullt i lexueseve dhe përdorueseve të hapësirave të veta nga palët e interesuara.
2. Shfrytëzimi i hapësirave të Bibliotekës do të bëhet sipas tarifave të përcaktuara me Rregulloren për Taksa, Ngarkesa dhe Gjoba Komunale.
3. Mjetet e inkasuara arkëtohen në zyrën e financave pranë DKRS-NJKRS-së në pajtim me ligjin për financat publike.
4. **DISPOZITAT KALIMTARE DHE PËRFUNDIMTARE**

**Neni 13**

Çdodispozitë e kësaj rregulloreje që bie ndesh me ligjet në fuqi epërsi do të kenë dispozitat ligjore.

**Neni 14**

Kjo rregullore hynë në fuqi shtatë (7) ditë pas publikimit në web faqen e Komunës.

**Kuvendi i Komunës së Gjilanit**

|  |  |
| --- | --- |
| **\_\_\_\_\_\_\_\_\_, dt. \_\_\_\_\_\_\_\_\_**  **01.nr.\_\_\_\_\_\_\_\_\_\_\_\_\_\_\_\_\_** | **Kryesuesja e Kuvendit të Komunës**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |